Սենտ-Կրուա թանգարան

**Սենտ-Կրուա թանգարան** (), տեսարժան վայր Ֆրանսիայի Պուատիե քաղաքում: Թանգարանը գտնվում է 3 bis rue Jean Jaurès հասցեում: Այնտեղ հավաքված են հնագիտական հավաքածուներ, գեղանկարչություն և քանդակագործություն:

## Պատմություն
Սենտ-Կրուա թանգարանը ստեղծվել է 1974 թվականին: Այն դարձել է Պուատու-Շարանտի առաջին թանգարանը, որտեղ պահվել են արվեստի գործեր և հնագիտական հավաքածուներ և սկսել է գործել որպես «Սենտ-Կրուա մշակութային կենտրոն»: 1976 թվականին թանգարանն արժանացել է Եվրոպական ճարտարապետության մրցանակի։ Դիզայներն էր Ժան Մոնժը ( ):

Սենտ-Կրուա թանգարանում ներկայացված են ցուցանմուշներ՝ հնագիտական գտածոներ, որոնք թվագրվում են գալլական-հռոմեական ժամանակաշրջանով և միջնադարով։ Հայտնի ցուցանմուշների թվում են Աթենասի արձանը, որը ստեղծվել է մեր թվարկության առաջին դարում, Լիմոժի էմալները, որոնք թվագրվում են XII-XIII դարերով։ Թանգարանում ներկայացված են Իտալիայից նկարիչների նկարներ, որոնք իրենց աշխատանքները գրել են XV-XVI դարերում։ Մյուս ցուցանմուշների թվում են դիմանկարներ, որոնք ստեղծվել են ֆլամանդացի նկարիչները XVII դարում։ Ներկայացված են բազմաթիվ քանդակներ, այդ թվում՝ Կամիլ Կլոդելի աշխատանքները։ Թանգարանում պահվում է նրա ստեղծած 7 քանդակ։ Մնացած ցուցանմուշների թվում է Grotte de la Marche-ի փորագրությունների հավաքածուն։

Սենտ-Կրուա թանգարանում ներկայացված են 19-րդ դարի գեղարվեստական ուղղություններ, ինչպիսիք են ինգրեսիան, սիմվոլիզմը, նեոկլասիցիզմը, օրիենտալիզմը:

20-րդ դարի արվեստը ներկայացված է Վյուարի, Մոնդրիանի, Բոնարի, Մարկեի աշխատանքներով:

2010 թվականի օգոստոսին թանգարանում բացվեց «Հիասքանչ օր. կին նկարիչներ, կին մոդելներ» () ցուցահանդեսը։ Ցուցահանդեսում ներկայացված էին արվեստի պատմությանը վերաբերող տարբեր ժամանակաշրջաններ։ Այստեղ կարելի էր տեսնել Լա Մարշ քարանձավի ժայռապատկերները և 20-րդ դարում ստեղծված գործեր։ Ցուցահանդեսում ցուցադրվում էին հեղինակային աշխատանքներ և այն աշխատանքները, որոնց համար կանայք եղել են մոդելներ։ Սեպտեմբերի 22-ից 24-ը ցուցահանդեսի շրջանակներում նախատեսվում էր անցկացնել միջազգային սիմպոզիում՝ կանանց արվեստում ներգրավվածության մանրամասն «հետաքննության» համար՝ պատմական արդարությունը վերականգնելու նպատակով։ Այս ցուցահանդեսն անցկացվել է Էվիանում գտնվող Լյումիեր պալատի և Նանտի գեղարվեստի թանգարանի հետ համագործակցությամբ։

Սենտ-Կրուա թանգարան կարելի է այցելել մեկ տոմսով, որը գործում է նաև Musée Rupert de Chievere թանգարանի համար։ Սենտ-Կրուա թանգարանը բաց է հոկտեմբերից մայիս ամիսներին չորեքշաբթիից ուրբաթ օրերին, աշխատանքային ժամերը 10:00-ից 12:00 և 13:15-ից 17:00։ Շաբաթ և կիրակի օրերին այն բաց է 14:00-ից 18:00։ Երեքշաբթի օրերին՝ 10:00-ից 17:00։ Հունիսից սեպտեմբեր ամիսներին թանգարանն աշխատում է երեքշաբթիից ուրբաթ 10:00-ից 12:00, 13:15-ից 18:00։ Շաբաթ և կիրակի օրերին՝ 10:00-ից 12:00 և 14:00-ից 18:00։ Ամռանը, հուլիս և օգոստոս ամիսներին, թանգարանը բաց է այցելությունների համար երեքշաբթի օրերին մինչև ժամը 20:00։

## Պատկերասրահ

Salle-de-la-Minerve-de-Poitiers-Musée-Sainte-Croix.jpg
Paris Musée Cluny Base aux larrons 146.jpg
Effigie en bois de la Grand'Goule.jpg
Le Siège de Poitiers.jpg


## Գրականություն
* 

## Ծանոթագրություններ

## Արտաքին հղումներ

* Des réserves à Beauvoir pour un musée sans réserves

Կատեգորիա:1974 հիմնադրումներ Ֆրանսիայում
Կատեգորիա:Ֆրանսիայի հնագիտական թանգարաններ
Կատեգորիա:Ֆրանսիայի պատկերասրահներ